LV
4.7.2022.
Eiropas Savienības Oficiālais Vēstnesis
C 257/51
Prasība, kas celta 2022. gada 23. maijā – Aven/Padome (Lieta T-301/22) (2022/C 257/66) Tiesvedības valoda – franču Lietas dalībnieki Prasītājs: Petr Aven (Virginia Water, Apvienotā Karaliste) (pārstāvji: T. Marembert un A. Bass, advokāti) Atbildētāja: Eiropas Savienības Padome
Prasījumi Prasītāja prasījumi Vispārējai tiesai ir šādi: — atcelt Padomes Lēmumu 2022/337 (1) (2022. gada 28. februāris), ar ko groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, ciktāl tas attiecas uz prasītāju; — atcelt Padomes Īstenošanas regulu (ES) 2022/336 (2) (2022. gada 28. februāris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, ciktāl tā attiecas uz prasītāju; — piespriest Padomei atlīdzināt tiesāšanās uzdevumus.
Pamati un galvenie argumenti Prasības pamatošanai prasītājs izvirza četrus pamatus. 1.
Ar pirmo pamatu tiek apgalvota kļūda vērtējumā.
Prasītājs norāda, pirmkārt, ka neviens no Padomes izvirzītajiem pierādījumu elementiem neatbilst Eiropas [Savienības Tiesas] judikatūras prasībām attiecībā uz pierādījumu standartu un kvalitāti un, otrkārt, ka neviens apgalvojums Padomes pamatojumā nav pierādīts un tātad neatbilst Lē­ muma 2014/145/KĀDP pašlaik spēkā esošajā redakcijā a) un d) kritērijam, kas ir kritēriji, uz kuriem Padome skaidri atsaucas savā pamatojumā. 2.
Ar otro pamatu tiek izvirzīta iebilde par minētā kritērija prettiesiskumu, jo ar to divkārši ir pārkāpts samērīguma princips.
Prasītāja ieskatā, pirmkārt, kritērijs, uz kuru atsaucas Padome, ir acīmredzami nepiemērots attiecībā pret sasniedzamo mērķi un, otrkārt, pastāvēja iespēja izmantot mazāk ierobežojošus līdzekļus. 3.
Ar trešo pamatu tiek apgalvota juridiskā pamata neesamība, jo nav pierādīta pietiekama saikne starp to personu kategoriju, uz kuru ir attiecināts šis kritērijs, un Krievijas Federāciju. 4.
Ar ceturto pamatu tiek apgalvota kļūda vērtējumā, jo Padome nav pierādījusi ne to, ka prasītājs ir ievērojams uzņēmējs, ne to, ka viņš ir ietekmīgs, ne to, ka viņš darbojas tādos ekonomikas sektoros, kas ir būtisks ienākumu avots Krievijas Federācijas valdībai.
(1) (2)
Padomes Lēmums (KĀDP) 2022/337 (2022. gada 28. februāris), ar ko groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 59, 1. lpp.).
Padomes Īstenošanas regula (ES) 2022/336 (2022. gada 28. februāris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 58, 1. lpp.).